Braziliyalik hujumchi Neymarning «PSJ» tarkibida ishlab topayotgan moliyaviy daromadlari miqdori aniq bo‘ldi. Bu haqda Der Spiegel nashri xabar tarqatdi. Manba bergan xabarga ko‘ra, futbolchi Parijda oyiga 3 million 69 ming 520 yevro pul ishlab topmoqda. Natijada 25 yoshli hujumchining kunlik oladigan puli 100 ming yevrodan ko‘p bo‘lmoqda. Braziliyalik futbolchi Parijdan 9 kilometr uzoqlikda joylashgan uyda kuniga 14 ming yevro to‘lab ijarada turadi. Eslatib o‘tamiz, «PSJ» Neymarni «Barselona»dan 222 million yevro evaziga sotib olgan va uni dunyoning eng qimmat futbolchisiga aylantirgandi.